Az 1998-as FIDE-sakkvilágbajnokság 1997-ben rendezett egyenes kieséses szakaszában a 4. körig jutott. Az 1. fordulóban kiemelt volt, a 2. fordulóban 1,5–0,5-re győzött Thomas Luther ellen, aki az előző körben Portisch Lajost ütötte el a továbbjutástól. A 3. fordulóban többszöri rájátszás után győzött Rafael Vaganjan ellen, és csak a 4. fordulóban maradt alul 1,5–0,5 arányban Alekszej Sirovval szemben.